In nomine sanctæ et individue Trinitatis. Notum sit, etc., cum universis quæ ab eodem Willelmo et ab aliis benefactoribus eidem æcclesiæ collata sunt, id est Radefort et Mortona, et Lentona, et quod habet in Newethorp, et quod habet in Paplewich et Churthehala, excepto feodo unius militis, et terra Thurstini, et æcclesia Sanctæ Marie de Vico Anglico, et æcclesia de Langara, cum uno villano virgatam terræ tenentæ, et æcclesia de Fostona, et æcclesia de Irecestræ, et æcclesia de Riscendena, et duæ partes decimæ de Blidesworda, dominii videlicet, cum quodam rustico tenente virgatam terre; in Dostona similiter, in Newebota similiter, in Lindebeia similiter, in ...swella similiter, in Bradewella similiter, in Hocalawa similiter, in Essefort similiter, in Werchesworda [similiter] ..... integra decima, absque travis æcclesiæ pertinentibus, et duæ partes decimæ omnium equarum suarum, et decima tota sui plumbi, et decima venatus sui, tam carnium quam coriorum, et decima piscium suæ piscariæ de Notingeham. Dederunt etiam homines sui supradictæ æcclesiæ duas partes decimæ sui dominii: Avenellus de Haddona, Safredus de Pingueham et de Basefort, Robertus Pagani de eadem villa, Robertus de Heriz de Esseborna et de Ofsecroft totam decimam, Normannus de Montfaltrel de Assebech et de Chilewella, Rogerius Brito de suo dominio, Gocelinus de Watenoch, Radulfus Malaherba, de suo dominio. Serlo Blundus de Thorp, Helgotus de Badeswordera, et de Chotes, Herbertus de Gunnolvestona, Robertus de Paveilli, de Houstona, Normannus de Sancto Patricio, de Dieresburch et de Blachewella et de Ralund, Hugo, Richardi filius, de Claiendona, Walterius Flameng de Hauresham, Robertus de Moretuein decem solidatas per annum, Gaufredus de Heriz de Staplefort, sua concedente matre. Robertus comes de Metlent dat predictæ æcclesiæ æcclesiam de Wichingestona; Hugo de Burun decimam de Chotegrava cum una virgata terræ; Herveius decimam de Rotintuna. His supradictis addita est, eodem Willelmo donante, capella Sancti Petri cum appendiciis suis, quæ sita est in parrochia Sanctæ Mariæ supradictæ æcclesiæ.